František Turák

Mgr. František Turák, CSc. (* 7. máj 1956, Prešov) je slovenský hudobný skladateľ, aranžér, spevák, hráč na klávesové nástroje, trubkár, trombonista, kapelník, vysokoškolský pedagóg, muzikológ, hudobný režisér, hudobný dramaturg.
Kariéra.
Základné hudobné vzdelanie získal v "Ľudovej škole umenia" v odbore husle v svojom rodisku Prešove. Skúsenosti hudobníka zbieral najprv v školských súboroch: v speváckom zbore pri ZDŠ, sláčikovom kvartete pri ĽŠU a vo folklórnom súbore, ktorý viedla jeho matka. Vyrastal v rodine intelektuálov, obaja rodičia a starí otcovia z oboch strán boli učiteľmi. So svojimi rodičmi a sestrami, ktorí spievali a hrali na rozličné hudobné nástroje, príležitostne účinkoval v rodinnom komornom združení pri rôznych familiárnych soaré a školských podujatiach. Kariéru hudobníka začal už v dvanástich rokoch ako trubkár legendárneho "Mládežníckeho dychového orchestra" v Prešove (19691975). Neskôr v rodnom meste hral na trúbku v "Lečo Dixieland Band" (19711975) a jazz-rockovej "Eufónii" (19721975).
Absolvoval štúdium na Katedre hudobnej vedy FiF UK v Bratislave (19751979). Počas štúdia bol ako trubkár členom populárnej skupiny Elán (1975 – 1978), v ktorej pôsobil neskôr už ako slobodný umelec, klavirista a spevák (19791980, 19901991). Dvanásť rokov intenzívne spolupracoval s "Tanečným orchestrom československého rozhlasu" (TOČR) v Bratislave ako skladateľ, aranžér, interpret až po zánik tohto orchestra (19811993). V 80. rokoch v slobodnom povolaní účinkoval vo viacerých koncertných a výjazdových profesionálnych skupinách (pozri ďalej jeho koncertnú činnosť). Ako kapelník, skladateľ, aranžér, spevák a klávesista zakladá vlastnú formáciu, skupinu Tonic cez umeleckú agentúru "Slovkoncert." Táto kapela prešla viacerými personálnymi zmenami, až napokon na základe umeleckej kvality a úspešnosti u publika s kolegami dosiahla vlastný koncertný program (19861990). V tom čase F. Turák zároveň vystriedal niekoľko rôznych zamestnaní: učil klavír na "Ľudovom konzervatóriu" v Bratislave, súkromne vyučoval spev a tiež pôsobil ako hudobný redaktor a režisér v bratislavskom rozhlase. V 90. rokoch po rozpade existenčne kľúčových profesionálnych inštitúcií ("Slovkoncert, Čs. rozhlas, Tanečný orchester čs. rozhlasu" a i.) sa vrátil na niekoľko mesiacov späť do skupiny "Elán" (1990). Po odchode postavil svoju kapelu pre komerčný zájazd do Fínska (1991). Taktiež hral ako klavírny a spevácky sólista vo Švajčiarsku (1992). Nepriaznivými okolnosťami v hudobnej kultúre bol napokon nútený venovať sa odboru muzikológia, ktorý vyštudoval na FiF UK: Najprv nastúpil ako ašpirant do "Ústavu hudobnej vedy Slovenskej akadémie vied" v Bratislave (19931997). Po obhajobe dizertačnej práce odchádza do "Slovenskej televízie", kde pôsobil neskôr ako šéfdramaturg (19971998). Po odchode z STV sa uplatňuje ako muzikológ a učiteľ vysokej školy, najprv na UKF v Nitre (1996), najmä však na UMB v Banskej Bystrici, aj na iných univerzitách a konzervatóriách (19982014). Ako odborný asistent vyučoval predmety harmónia a polyfónia, hudobné formy a druhy, rozbor skladieb, náuka o hudobných nástrojoch, inštrumentácia, hra a čítanie z partitúr, improvizácia a štylizácia, dejiny klasickej hudby, dejiny hudby 20. storočia, dejiny a teória džezovej a rockovej hudby, propedeutika muzikológie, hra v súboroch, klavírny sprievod, kompozícia. Zameriava sa na dejiny a teóriu historickej a súčasnej hudby. Napísal viac ako 100 publikácií (pozri nižšie výber).
Tvorba.
Koncertná a štúdiová činnosť.
nespočetné množstvo koncertov a ďalších hudobných produkcií (čiastočne zdokumentované v domácom archíve F. Turáka)
POZNÁMKA:
Presná dokumentácia bohatej koncertnej činnosti Františka Turáka so skupinami "Elán, Knockout, Tonic, D.D.Sound, Gays and Dolls, OK Band Banská Bystrica, Dixieland Band Banská Bystrica" a dychovými orchestrami "Mládežnícky dychový orchester Prešov, DH Spojár Bratislava, DH Podbrezová" už v súčasnosti nie je možná. Evidovala sa na "Slovkoncerte Bratislava", v "Krajskom múzeu v" Prešove, v archívoch ansámblov, v domácich archívoch kolegov z ansámblov a inde, často sa aj neevidovala. Napríklad podrobnejší súpis výchovných koncertov z rokov 2002 – 2004 je vedený v "Hudobnom centre" "Bratislava."
Začiatky: